Wilayah Nagasaki

Wilayah Nagasaki (長崎県, Nagasaki-ken) nopo nga wilayah id Jepun, i poinladsong id pulau Kyūshū. Populasi id Wilayah Nagasaki diti nopo nga soginumu 1,314,078 tulun (1 Mahas 2020) om ginayo kinoyonon geografi nopo nga 4,130 km2 (1,594 sq mi). Wilayah Nagasaki diti nopo nga mirontob miampai Wilayah Saga id boogian rahat kosilahon. Nagasaki nopo nga ibu kota om kakadayan bobos tagayo id Wilayah Nagasaki, om kakadayan-kakadayan tapangkal suai nopo nga kohompit no do Sasebo, Isahaya, dan Ōmura. Wilayah Nagasaki nopo nga poinladsong id Kyūshū kotonobon miampai wilayah mantad kogumuan tanah tagayo id semenanjung, i poinlongkod id posorili do Teluk Ōmura, om pulau-pulau miagal do Pulau Tsushima om Pulau Iki id Selat Korea om Kepulauan Gotō id Rahat China Kosilahon. Wilayah Nagasaki nopo nga otutunan kopio miampai sajara papadagang miampai tulun Eropah solinaid piipiro abad, om iti no kinoyonon montok padagangan potilombus om pialanan do Jepun om pogun labus maamaso timpu Sakoku. Wilayah Nagasaki nopo nga panakawalai montok piipiro Tapak Kristian Poinlisok id Wilayah Nagasaki i noisytihar sabaagi do Tapak Tungkuson Pomogunan UNESCO. Sajara Pinoimbulai o Wilayah Nagasaki miampai piomungan do sampapas kotonobon bagas wilayah Hizen miampai wilayah pulau Tsushima om Wilayah Iki. Pointoguang miampai China om Korea, wilayah id posorili do Hirado nopo nga longkod koubasanan montok papadagang om nogi lanun. Maamaso abad ko-16, Mubaligh Katolik om dudumagang mantad Portugal nopo nga nokorikot om oporogot kopio yolo id Hirado om Nagasaki, i nokosiliu sabaagi longkod tapangkal montok pamadagangan labus. Kalapas noonuan do kosinggawaan id suang do timpu Oda Nobunaga, sorokuukuri do tongomubaligh nopo di nga siansagan do sumoliwan, gisom maamaso timpu Tokugawa, noduhan kopio o Uugama Kristian id siriba do Sakoku dasar popisuai do pogun: pinorontob o Pordagangan labus Jepun kumaa do papadagang Cina om Belanda i poinlongkod id Dejima, id Nagasaki. Hali pia miagal di, poingkakal kasari poindalanon o Kirishitan (Kristian Jepun) id siriba do tana. Kakure Kirishitan (Kristian poinlisok) nopo diti nga pibarasan id monikid laang, sinansagan montok mongulok do fumi-e ("mongulok do gambal", gambal di Bunda Maria om tulus-tulus olidang) montok popokito do yolo nopo nga okon ko' Kristian. Miampai pataaman toinsanan mubaligh Katolik, papadagang mantad pogun-pogun Katolik nogi nga sinansagan do lumabus mantad pogun dii. Miampai diolo nopo nga tangaanak diolo, sampapas tulun jepun om sampapas tulun Eropah, sinansagan do mogidu. Majoriti nopo nga pinaatod id Jagatara (Jakarta) om hondomon kasari po tulun songkinoyonon sabaagi tulun di minonuat surat-surat pedih i nooit sumoborong do rahat kumaa pogun diolo sondii. Baino, Nagasaki nopo nga haro no di gereja Katolik di otutunan kopio, om Tapak Kristian Poinlisok id Wilayah Nagasaki nopo nga pinosuang id UNESCO Tapak Tinungkusan Pomogunan id Jepun. Maamaso ponondulian Meiji, Nagasaki omSasebo nopo nga nokosiliu sabaagi tuundorongon kapal rahat montok pordagangan labus, om nokosiliu sabaagi longkod tantara om longkod pamansayan kapal montok Tantara Rahat Imperial Jepun om Mitsubishi Heavy Industri gisom do Sangod Pogun II. Antakan di 9 Magus 1945, pinaparatu o Amerika Syarikat do bom atom id Nagasaki, i minomirumbak do koinsanai bongunan id suang do radius 1.6 kilometres (1.0 mi) mantad titik kinorotuan om korumbakan kinoyonon di agayo om nokoontok do kakadayan suai. Lobi kuang 39,000 tulun napatai, kohompit no 27,778 kukumalaja pinulu Jepun, 2,000 kukumaraja suhuon mantad Korea om 150 tantara Jepun. lobi kuang 68-80% mantad koposoliwanan porindustrian nopo nga nara'ag gisom au no milo potondulionon gisom piipiro tulan toi ko' maganu timpu bobos toruhai nopo nga sontoun. Wilayah Nagasaki nopo nga haro ogumu kinoyonon di oontok kopio do rasam tasapou om korumbakan notuhan. Antakan di Madas 1957, korumbakan gama do rasam tasapou, luyud om notuhan nopo nga pinapasabap do kapatayon soginumu 586, 136 tulun natagak om 3,860 notogu. Antakan di Madas 1982, korumbakan gama do taufan id Nagasaki pinapasabap do 299 kapatayon, tumanud do luputan mantad kerajaan Jepun. Geografi Nagasaki nopo nga mirontob miampai Wilayah Saga id kosilahon, om nosorilian do waig, kohompit no Teluk Ariake, Selat Tsushima (osodu mantad Busan om Wilayah Gyeongsang Kabaatan , Korea Kabaatan), om Rahat China Kosilahon. Nagasaki nogi nga kahangkum no pulau miagal do Pulau Tsushima, Pulau Iki om Pulau Goto. Kogumuan wilayah nopo nga poinladsong somok do kotogisan om kiwaa piipiro tuundorongon kapal rahat miagal do Nagasaki om longkod Tantara Rahat Amerika Syarikat id Sasebo. Gisom do 1 Ngiop 2014, 18% mantad ginayo wilayah nopo nga pinatatap sabaagi Taman Sandad Posorili, i otutunan sabaagi Taman Pogun Saikai om Taman Pogun Unzen-Amakusa; Taman Sampapas Pogun Genkai om Taman Sampapas Pogun Iki-Tsushima; om Taman Sandad Posorili Wilayah Hokushō, Taman Sandad Posorili Wilayah Nishi Sonogi Hantō, Taman Sandad Posorili Wilayah Nomo Hantō, Taman Sandad Posorili Wilayah Ōmurawan , Taman Sandad Posorili Wilayah Shimabara Hantō, om Taman Sandad Posorili Wilayah Taradake. Kakadayan Hopod om tolu kakadayan nopo nga poinladsong id Wilayah Nagasaki: Watas Iti nopo nga katayadan do kakadayan om kampung montok monikid watas: Piomungan Kakadayan id siriba nopo nga nobubar mantad di toun 2000. Watas Kitamatsuura: Emukae, Fukushima, Ikitsuki, Kosaza, Ōshima, Sechibaru, Shikamachi, Tabira, Takashima, Uku, Yoshii Watas Minamimatsuura: Arikawa, Kamigotō, Kishiku, Miiraku, Narao, Naru, Shin'uonome, Tamanoura, Tomie, Wakamatsu Watas Nishisonogi: Iōjima, Kinkai, Koyagi, Nomozaki, Oseto, Ōshima, Saikai, Sakito, Sanwa, Seihi, Sotome, Takashima, Tarami Watas Kitatakaki: Iimori, Konagai, Moriyama, Takaki Watas Minamitakaki: Aino, Ariake, Arie, Azuma, Chidiwa, Fukae, Futsu, Kazusa, Kitaarima, Kuchinotsu, Kunimi, Minamiarima, Minamikushiyama, Mizuho, Nishiarie, Obama Watas Kamiagata: Kamiagata, Kamitsushima, Mine Watas Shimoagata: Izuhara, Mitsushima, Toyotama Watas Iki: Ashibe, Gounoura, Ishida, Katsumoto Koubasanan Religion Nagasaki nopo nga kinoyonon Kristian id Jepun miampai misi Roman Katolik nopo nga nokohimagon do hilo mantad po di abad ko-16. Novel Shusaku Endo Silence naanu mantad sajara lisan tulun Kristian songkinoyonon (Kirishitan), naanu mantad Kakure Kirishitan om nogi Hanare Kirishitan. Gisom 2002, soginumu 68,617 Gereja Roman Katolik id Wilayah Nagasaki, minonguhup do 4.52 piatus mantad mogigion do wilayah dii. Sipoot Kakadayan nopo diti nga haro iso tinimungan do buul sipak, otutunan sabaagi V-Varen Nagasaki, i mamain id Liga J2. Tulun Olidang Nagasaki, bagas mantad Liga Pulau Shikoku-Kyūshū pinoposiliu do Wilayah Nagasaki sabaagi walai diolo sobolum nobubar. Pamagayat tutumombului Nagasaki (ibu kota) Gereja Ōura Katedral Urakami Kuil Konfusius, Nagasaki Taman Glover Nagasaki Shinchi Chinatown Nulu Inasa Kofukuji Sōfuku-ji Kuil Suwa Pulau Hashima Hirado Pulau Hirado Taman Sakikata Sasebo Pulau Kujūku Huis Ten Bosch Tenkaihō Takayuki Saikai Taman Organik Nagasaki Semenanjung Shimabara Nulu Unzen Istana Shimabara Sakayon Koritapui JR Kyushu Nishi Kyushu Shinkansen Nagasaki Main Line Sasebo Line Omura Line Shimabara Railway Matsuura Railway Nishi-Kyūshū Line Tram Nagasaki Electric Tramway Talun-nalun Lebuh raya om Ralan Tol Lebuh raya Nagasaki Lebuh raya Kyushu Kotonobon Ralan Nagasaki Dejima Ralan Tol Kawahira Ralan Tol Kunimi Ralan Tol Kawahira Lebuh raya Pogun Route 34 Route 35 Route 57 Route 202 Route 204 Route 205 Route 206 Route 207 Route 251 Route 324 Route 382 Route 383 Route 384 Route 389 Route 444 Route 498 Route 499 Tuundorongon kapal rahat Tuundorongon Kapal Rahat Nagasaki Tuundorongon Kapal Rahat Sasebo Tuundorongon Kapal Rahat Matsuura Tuundorongon Kapal Rahat Hirado Tuundorongon Kapal Rahat Shimabara Tuundorongon Kapal Rahat Fukue Tuundorongon Kapal Rahat Izuhara id Tsushima Tuundorongon Kapal Rahat Gonoura id Pulau Iki Totobpoon kapal tulud Tutubpoon Kapal Tulud Nagasaki Tutubpoon Kapal Tulud Fukue Tutubpoon Kapal Tulud Iki Tutubpoon Kapal Tulud Tsushima Politik Gabenor Nagasaki dinondo nopo nga i Kengo Oishi, i minangala do mongingidit tolu penggal, i Hōdō Nakamura di toun 2022. Oishi, songulun dokutul, kiumul 39 toun maamaso minongigit jawatan, om gabenor wilayah bobos tomulok id Jepun. Pinili i Nakamura di kumoinsan antakan di toun 2010 montok mongolon di Genjirō Kaneko om sobolum dii nopo nga songulun naib gabenor. Pitimbungakan Wilayah Nagasaki nopo nga kiwaa 46 surupu poinkakal, pinili mantad 16 watas pilihan raya id suang do pilihan raya wilayah miiso (turugan kotohuri: 2011). Gisom Ngiop 2014, kaukus pinuruanan do Parti Demokratik Liberal Jepun nopo nga haro 23 surupu, Parti Demokrat Jepun (1998)-Parti Demokratik Sosial Jepun-pinuruanan di kaukus 17. Id suang do Diet Kabansaan, soginumu apat mobi montok Nagasaki mantad surupu Dewan Rakyat i pinili miampai potilombus om duo (iso montok monikid pomilian raya koubasanan) Dewan Rakyat. Kalapas pomilian rakyat kabansaan bobos waygu di 2010, 2012 om 2013, pinapaatod o Nagasaki do delegasi toinsanan LDP kumaa Diet (au kohompit o surupu di naala id pilihan raya id watas Nagasaki, nga nopili montok segmen mongobi kikadar Dewan Rakyat id suang do Blok Kyūshū). Sukuon Sukuon Umum Nussbaum, Louis-Frédéric and Käthe Roth (2005). Japan Encyclopedia. Cambridge: Harvard University Press. ISBN 978-0-674-01753-5; OCLC 58053128 Noputan Labus Official website Geographic data related to Wilayah Nagasaki at OpenStreetMap